২০ হিজরি

২০ হিজরি ছিল ইসলামি বর্ষপঞ্জির বিংশ বছর। এই বছরটি গ্রেগরীয় বর্ষপঞ্জি অনুযায়ী ৬৪০ সালের শেষের দিকে শুরু হয় এবং ৬৪১ সালের শেষের দিকে শেষ হয়। ঐতিহাসিক গণনা অনুযায়ী, ২০ হিজরি ৬৪০ খ্রিস্টাব্দের ২০ ডিসেম্বর শুরু হয় এবং ৬৪১ খ্রিস্টাব্দের ৯ ডিসেম্বর সমাপ্ত হয়। 

 ঘটনাবলি 
 মিশর বিজয়—খলিফা উমরের শাসনামলে আমর ইবনুল আসের নেতৃত্বে মুসলিম বাহিনী মিশর জয় করে। মিশর জয়ের আগে মুসলিমরা ৬৩৯ থেকে ৬৪২ খ্রিস্টাব্দ পর্যন্ত বাইজেন্টাইন সাম্রাজ্যের বিরুদ্ধে একাধিক সংঘর্ষে লিপ্ত হয়। এই অভিযানের মাধ্যমে মিশরে রোমান শাসনের অবসান ঘটে। মিশরে রোমান শাসন খ্রিস্টপূর্ব প্রায় ৩০ সালে শুরু হয়েছিল এবং প্রায় সাত শতাব্দী ধরে তা স্থায়ী ছিল। আরো বিস্তৃত অর্থে, এই বিজয়ের মাধ্যমে মিশরের ইতিহাসে গ্রিক-রোমান যুগেরও সমাপ্তি ঘটে, যে যুগ প্রায় এক সহস্রাব্দ ধরে মিশরের রাজনৈতিক, সাংস্কৃতিক ও প্রশাসনিক কাঠামোকে প্রভাবিত করেছিল। এই বিজয়ের পূর্বে মিশরে বাইজেন্টাইন শাসন গভীর রাজনৈতিক ও সামরিক অস্থিরতার মধ্য দিয়ে যাচ্ছিল। ৬১৮ থেকে ৬২৯ সাল পর্যন্ত প্রায় এক দশক মিশর সাসানীয় সাম্রাজ্যের দখলে ছিল। পরবর্তীতে বাইজেন্টাইন সম্রাট হিরাক্লিয়াস পুনরায় মিশর পুনর্দখল করেন। এটি ৭ম শতাব্দীর শুরুর দিকে পূর্ব ভূমধ্যসাগরীয় অঞ্চলে বাইজেন্টাইন সাম্রাজ্য ও সাসানীয় সাম্রাজ্যের দীর্ঘস্থায়ী সংঘর্ষের অংশ ছিল। এই সংঘর্ষ দুই সাম্রাজ্যের শক্তির ভারসাম্য নষ্ট করে দেয় এবং তাদের প্রশাসনিক ও সামরিক কাঠামো দুর্বল করে ফেলে। এই প্রেক্ষাপটে সেনাপতি আমর ইবনুল আসের নেতৃত্বে মুসলিম বাহিনী মিশরে প্রবেশ করে এবং অল্প কয়েক বছরের মধ্যেই বাইজেন্টাইন শাসনের অবসান ঘটাতে সক্ষম। 
 তুসতুর বিজয়— তুসতুর খুজেস্তনের একটি প্রাচীন শক্তিশালী দুর্গ ছিল। মুসলিমরা সেনাপতি আবু মুসা আশয়ারীর নেতৃত্বে এটি আক্রমণ করে এবং বিজয় অর্জন করে।
 আবু বাহরিয়া আবদুল্লাহ ইবনে কাইস রোমীয় ভূখণ্ডে সামরিক অভিযান পরিচালনা করেন।
 খলিফা উমর ইবনুল খাত্তাব কুদামা ইবনে মাজউনকে মদপানের অভিযোগে বাহরাইন থেকে অপসারণ করেন। এরপর তিনি আবু বাকরাহকে বাহরাইন ও ইয়ামামার দায়িত্ব দেন।
 খলিফা উমর ফাতিমা বিনতে ওয়ালিদকে বিবাহ করেন, যিনি আবদুর রহমান ইবনে হারিস ইবনে হিশামের মাতা ছিলেন।
 উমর কতিপয় কুফাবাসীর অভিযোগে সাদ ইবনে আবি ওয়াক্কাসকে কুফার প্রশাসনিক দায়িত্ব থেকে অব্যাহতি দেন।
 উমর খাইবার অঞ্চলের ভূমি মুসলমানদের মধ্যে বণ্টন করে দেন; সেখানকার ইহুদিদের অপসারণ করেন এবং ওয়াদি আল-কুরা অঞ্চলও ভাগ করে দেন।
 উমর নাজরানের ইহুদিদের কুফায় স্থানান্তর করেন।

 জন্ম 
 ফারাজদাক হাম্মাম ইবনে গালিব আত-তামীমি — উমাইয়া যুগের অন্যতম শ্রেষ্ঠ আরবি কবি।
 কাসিম ইবনে সা‘র — উমাইয়া খলিফা আবদুল মালিক ইবন মারওয়ানের শাসনামলে ওমানের শাসক।
 সাবিত ইবনে আব্দুল্লাহ ইবনে যুবাইর—খলিফা আব্দুল্লাহ ইবনে যুবাইরের পুত্র।
 আবদুল্লাহ ইবনে হাম্মাম আস-সালুলি — উমাইয়া যুগের কবি।

 মৃত্যু 
 মালিক ইবনে আওফ আন-নাসরি— সাহাবি।
 আবু সুফিয়ান ইবনে হারিস ইবনে আবদুল মুত্তালিব
 সাঈদ ইবনে আমির আল-জুমাহি
 বারা ইবনে মালিক
 আশ-শিফা বিনতে আবদুল্লাহ
 উসাইদ ইবনে হুদাইর
 হিরাক্লিয়াস — তার মৃত্যুর পর তার পুত্র কনস্টান্টিন শাসক হয়।
 জয়নাব বিনতে জাহশ — নবি মুহাম্মাদের স্ত্রী, দাফনের সময় তার কবরে উসামা ইবনে যায়েদ ও তার ভ্রাতুষ্পুত্র মুহাম্মাদ ইবনে আবদুল্লাহ ইবনে জাহশ অবতরণ করেন।
 ইয়ায ইবনে গনম — যিনি জাযিরা অঞ্চল বিজয় করেন এবং রোমীয় ভূখণ্ডে প্রবেশকারী প্রথম সেনানায়কদের একজন।
 বিলাল ইবনে রাবাহ — ইসলামের মুয়াজ্জিন; তার মৃত্যু সম্পর্কে বলা হয় দামেস্কে; কেউ বলেন হালবে।
 আনিস ইবনে আবি মারসাদ আল-বাগাভি — তিনি, তার পিতা ও দাদা—তিনজনই সাহাবি ছিলেন।
 সাফিয়্যা বিনতে আবদুল মুত্তালিব — নবি মুহাম্মদের ফুফু।
 মুযহির ইবনে রাফি আনসারি— সাহাবি; একবার তিনি শাম থেকে আগমন করেছিলেন এবং তাঁর সাথে তাঁর কিছু অধীনস্থ লোক ছিল। যখন তারা খায়বারে পৌঁছাল, তখন কিছু ইহুদি তাদের বিরুদ্ধে লোকদের উসকে দেয়, ফলে সেখানে তাদের হত্যা করা হয়। এরপর উমর তাদেরকে খায়বার থেকে বহিষ্কার করেন।
 দুররাহ বিনতে আবি লাহাব—নারী সাহাবি, আবু লাহাবের কন্যা।
 আলকামা ইবনে আলাসা আল-আমিরি— মুয়াল্লাফাত কুলুবুহুমের অন্তর্ভুক্ত। 
 আউস ইবনে খুজাইমা আত-তামীমি— তাবেয়ী, জাহিলি যুগে জন্মগ্রহণ করেন কিন্তু নবিকে দেখেননি। 

 আরো দেখুন 

 ৪ হিজরি
 ৫ হিজরি

 গ্রন্থপঞ্জি 












 তথ্যসূত্র 
বিষয়শ্রেণী:হিজরি সন